Juba 2009. a ellukutsutud ja 2010. a Keskkonnainvesteeringute Keskuselt rahastuse saanud projekt aitab kaasa andmelünkade täitmisele ja bioloogilise mitmekesisuse kaitse tagamisele Eesti merealadel. Kõpu poolsaart ümbritsev mereala Hiiumaal kuulus HELCOM'i Läänemere kaitsealade võrgustikku (Baltic Sea Protected Areas - BSPA). 2009. aastal arvati  Keskkonnaministeeriumi poolt antud mereala Läänemere kaitsealade võrgustikust välja, põhjenduseks piisava teabe puudumine ala loodusväärtuste kohta. Ometi leidsid mereteadlased, et ala võib olla looduskaitseliselt väärtuslik ala. Samuti on tegu nii tuuleparkide, reostuse kui ka laskepolügonide poolt survestatud alaga. Kõpu poolsaare ümbruse mereala inventeerimisega kogutav teave on vajalik kaitseala moodustamise ettepaneku koostamiseks ning seda informatsiooni saab edaspidi kasutada ka rannikualade kasutamise planeerimisel  ning looduskaitse kavandamisel.